**Zápisnica**

**z 2.zasadnutia Obecného zastupiteľstva konaného dňa 15.apríla 2015 o 18:00 hod. na Obecnom úrade v Dolnom Kalníku**

**Prítomní**: podľa prezenčnej listiny

**Program:**

1. Záhájenie,prezentácia, schválenie programu OZ a určenie zapisovateľa a overovateľov zápisnice

2. Kontrola prijatých uznesení

3.Prezentácia projektu občianskeho združenia MAS Turiec – PaedDr. Máriou Uličnou

4. Aktuálne informácie o začatí stavebných prác „komunikácia IBV Kliny“ developerom p.Mullerom

5. Verejné osvetlenie v časti Kliny

6.Posúdenie zmlúv a) oprava a údržba verejného osvetlenia

b)zmluva o budúcej zmluve – verejná kanalizácia

7. Posúdenie potreby kontrajnerov na biologicky rozložiteľný odpad

8. Brigáda v obci, stavanie mája

9. Žiadosť p.Petra Vrabka o nájme garáže pod OÚ

10. Rôzne

11. Diskusia

12. Záver

**Bod 1**

Starostka obce zahájila zasadnutie obecného zastupiteľstva, privítala prítomných. OZ jednohlasne schválilo program zasadnutia a ako zapisovateľa určilo RNDr. Tatianu Záhradníkovú, za overovateľov zápisnice určilo Ing. Sedmáka a p. Oreška.

**Hlasovanie**: - prítomnosť - 5 poslancov – 100 %

- hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE**

Obecného zastupiteľstva č. **7 /2015 zo dňa15.4.2015**

* **schvaľuje** program OZ, zapisovateľa a overovateľov zápisnice.

**Bod 2** **Na 1.zasadnutí OZ neboli prijaté uznesenia vyžadujúce kontrolu**.

**Bod 3** **Prezentácia projektu občianskeho združenia MAS Turiec – PaedDr. Máriou Uličnou.**

Dr. Uličná ozrejmila pojem MAS – miestna akčná skupina, ktorá umožňuje aplikovať politiku LÍDER v určitom území prepojenom nielen katastrálne ale aj historicky, nad 10 000 obyvateľov. Politika LÍDER vymedzuje financie pre komunity podľa vypracovanej stratégie rozvoja jednotlivých obcí. Dotácie z EU v období rokov 2013 – 2020 je možné využiť na rozvoj rekreačnej turistiky, rekreačných zón, detských ihrísk, cyklotrás, opráv sídel , získať granty pre remeselníkov, hasičov a športovcov atď. EU vydáva opatrenia pre mikroregión podľa pravidiel rozvoja (rozvíja sa to, čo obec potrebuje) a cieľom je neporušiť celistvosť regiónu.

Na VZ v decembri 2014 starostovia obcí súhlasili aby obec Dolný Kalník vstúpila do partnerstva pre MAS Turiec, samozrejme s podmienkou schválenia vstupu OZ.

Starostke obce vyzvala poslancov hlasovaním vyjadriť svoj názor na členstvo obce v partnerstve pre  MAS Turiec.

**Hlasovanie**: - prítomnosť - 5 poslancov – 100 %

- hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE**

Obecného zastupiteľstva č. **8/2015 zo dňa 15.4.2015**

* **schvaľuje**

Vstup obce Dolný Kalník do Občianskeho združenia Partnerstvo pre MAS Turiec so sídlom Trebostovo 164, okr. Martin a súhlasí so vstupným poplatkom, ktorý sa bude odvíjať od počtu obyvateľov.

**Bod 4** **Aktuálne informácie o začatí stavebných prác „komunikácia IBV Kliny“ developerom p.Mullerom.**

V minulom volebnom období bol medzi obcou a  p.Mullerom podpísaný Dodatok k nájomnej zmluve, ktorý ho zaväzuje do 30. 9.2015 dokončiť dokončiť cestnú komunikáciu v dohodnutom rozsahu. Za každý deň omeškania sa zmluvne strany dohodli na zmluvnej pokute, a to vo výške 50 EUR.

Stavebné práce boli v r. 2013 pozastavené pre stavbu kanalizácie, ktorá bola dokončená a skolaudovaná v 12/2014. Doporučené obdobie na usadenie zeminy je približne ½ roka.

P.Muller informoval že fáza vytýčenie trás vodovodu, kanalizácie a optického kábla bude ukončená do 2 týždňov. Na začiatku stavebných prác bude z jednej strany osadený obrubník a z druhej strany cesty val za ktorým bude 12 vpustných jám do ktorých sa zvedú drenážne rúry.

P.Muller sa zaviazal do 24.4 2015 predložiť harmonogram stavebných prác a informovať, ktorá firma bude stavbu realizovať.

Zodpovedný vedúci stavby za investora bude Ing. Ján Dulla, stavebný dozor za obec bude vykonávať Ing. Fanči. Pred začatím samotných stavebných prác sa poverené osoby zo strany developera a obce stretnú a prerokujú spoločný postup. Termín stretnutia sa upresní začiatkom mesiaca máj.

Ing.Hladký rámcovo predstavil projekt „ Farské“, aj keď táto téma nebola v programe zasadnutia OZ. OZ vyzvalo investora pravidelne informovať o realizácii jednotlivých prípravných fáz výstavby.

**Bod 5** **Verejné osvetlenie v časti „Kliny“**

Téma verejného osvetlenie v časti „Kliny“ bola prediskutovaná len okrajovo. Poslanec p. Oreško informoval o možnosti zníženia nákladov na verejné osvetlenie spoluprácou s firmou ktorá sa zaoberá LET svietidlami. OZ sa dohodlo, že sa danou vecou bude ešte zaoberať. P.Muller nevylúčil možnosť finančne participovať na verejnom osvetlení v časti „ Kliny.“

**Bod 6 Posúdenie zmlúv**

a)oprava a údržba verejného osvetlenia

P.Norbert Brnčal poskytol na posúdenie Rámcovú zmluvu o dielo o oprave a údržbe verejného osvetlenia, dodávke a montáži nových svietidiel verejného osvetlenia a rozhlasu v obci Dolný Kalník./ďalej Rámvcová zmluva o dielo/

OZ zvážilo potrebu uzatvorenia predmetnej zmluvy. Opravu a údržbu verejného osvetlenia a rozhlasu budeme riešiť operatívne, formou objednávky potrebných prác.

Hlasovanie: - prítomnosť/kvórum - 5/3 nadpolovičná väčšina prítomných

- hlasovanie za/proti/zdržal sa - 5/0/0 bolo prijaté nasledovné

**UZNESENIE**

**Obecného zastupiteľstva č.9/2015 zo dňa 15.4.2015**

**-neschvaľuje**

Uzatvorenie Rámcovej zmluvy o dielo s p. Róbertom Brnčalom

b) zmluva o budúcej zmluve – verejná kanalizácia

Starostka obce predložila OZ Zmluvu o budúcej zmluve o nájme 0 – 20/2015

medzi Turčianskou vodárenskou spoločnosťou a.s. a obcou Dolný Kalník. Týka sa prevzatia verejnej kanalizácie po jej vybudovaní v časti „Kliny II“ IBV Troják, do vlastníctva a správy spoločnosti TURVOD.

**Hlasovanie**: - prítomnosť - 5 poslancov – 100 %

- hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE**

**Obecného zastupiteľstva č.10/2015 zo dňa 15.4.2015**

**-schvaľuje**

Uzatvorenie Zmluvy o budúcej zmluve o nájme 0 – 20/2015 s Turčianskou vodárenskou spoločnosťou a.s.

**Bod 7 Posúdenie potreby kontajnerov na biologicky rozložiteľný odpad.**

OZ nepovažuje za potrebné rozmiestniť v obci predmetné kontajnery. Občania likvidujú biologicky rozložiteľný odpad v kompostoviskách na vlastných pozemkoch, prípadne povolených skládkach v okolí.

**Bod 8** Brigáda v obci, stavanie mája

OZ sa dohodlo na zorganizovaní brigády na 24.5.2015. Je potrebné vyčistiť priestranstvo pred OÚ,  vysekať kríky v okolí zastávky autobusu, vypratať garáž pod OÚ. O ďalších prácach rozhodne počasie a počet zúčastnených. VKK bude pristavený od 25.- 26.5.,prípadne do rána nasledujúceho dňa.

Stavanie mája sa dohodlo na 30.4. 2015 o 17.00 a poslanci si rozdelili úlohy – zabezpečenie mája, prípravu a varenie guláša.

**Bod 9** Žiadosť p.Petra Vrabka o nájme garáže pod OÚ

P.Peter Vrabko požiadal obec o nájom garáže pod OÚ. Priestor chce využiť na parkovanie motorky a kosačky v zimných mesiacoch.

OZ súhlasí s prenájmom a ako formu odplaty navrhuje aby p.Vrabko v mesiacoch máj- október raz mesačne pokosil priestranstvo pred OÚ.

**Bod 10 Rôzne**

Starostka obce informova o:

1. Potrebe realizácie na odvodnenie pivníc a okolia OÚ ako aj možné vybudovanie vsakovacej šachty
2. Športovom dni pre deti, ktorý organizuje obec Diaková v športovej hale dňa 18.4.2015. Na akciu sú pozvané detí z Diakovej, Dolné Kalníka a Horného Kalníka. Akciu  finančne zastrešuje obec Horný Kalník.
3. Kontrole zo Štátneho archívu MV SR v Bytči.

Zistené nedostataky pri archivácii je obec povinná odstrániť do 6 mesiacov. Starostka obce vypracuje registratúrny poriadok a registratúrny plán.

1. **Starostka obce vyzvala poslancov vyjadriť sa k vypracovaniu odborného posudku na statiku mosta v starej časti obce a objednať u Ing. Šajgalíka jeho vypracovanie.**

**Hlasovanie**: - prítomnosť - 5 poslancov – 100 %

- hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE**

**Obecného zastupiteľstva č.11/2015 zo dňa 15.4.2015**

**-schvaľuje**

Objednať u Ing.Šajgalíka vypracovanie odborného posudku na statiku mosta v starej časti obce.

**Bod 11 Diskusia**

Poslanci boli informovaný, že občan obce p.Rudolf Kovačka dňa 18.4.2015 oslávi 80. narodeniny a spolu s pani manželkou 60.výročie sobáša. Pri tejto príležitosti zástupcovia obce pogratulujú oslávencovi v deň jeho okrúhleho výročia.

**Bod 12 Záver**

Starostka obce poďakovala poslancom za účasť..

V Dolnom Kalníku dňa 17.4.2015

Zapísala: RNDr.Tatiana Záhradníková

Overil: Ing. Pavo Sedmák

p. Róbert Oreško